open-index/open-wikipedia-markdown huggingface dataset:
Fagotti

**Fagotti** (, ’risukimppu’) on matalaääninen puupuhallin. Se koostuu kahdesta rinnakkaisesta putkesta, jotka on alapäistään yhdistetty toisiinsa. Soittimen alkupäässä on lisäksi metallinen, taivutettu putki, ns. s-putki, johon varsinaisen äänen tuottava suuhinen eli ”*rööri*” kiinnitetään. Suuhinen on samantapainen ja samasta materiaalista valmistettu kaksoisruokolehdykkä kuin esimerkiksi oboessa, mutta suurempi.

## Fagottien tyypit ja materiaalit
### Tyypit

Fagotteja on kahta tyyppiä: ns. saksalainen eli Heckel-fagotti, joka yleensä valmistetaan vaahterasta (oppilaille joskus muovista), sekä nykyään harvinaisempi, lähes pelkästään Ranskassa käytössä oleva, ns. ranskalainen fagotti eli Buffet-fagotti, joka valmistetaan ruusupuusta. Näiden soitinten äänensävyt eroavat toisistaan selvästi. Äänen sävyero johtuu erilaisesta porauksesta: ranskalaisen fagotin poraus on loivemmin kartiomainen kuin saksalaisen. Tämän takia saksalaisen fagotin ääni on vahvempi. 

### Pintakäsittely
Vaahterasta tehdyt saksalaiset fagotit petsataan; värit vaihtelevat ruskeasta punaruskeaan ja punaiseen, myös aivan mustaa käytetään. Petsauksen jälkeen ulkopinta lakataan värittömällä lakalla. Kapeammat putket ovat sisäpinnoiltaan päällystetyt kovakumilla. Ranskalaiset fagotit ovat sisä- ja ulkopinnoiltaan öljykyllästystä lukuun ottamatta käsittelemättömiä.

### Suukappaleet

Suukappaleet eli suuttimet eli ”röörit”  tehdään  muun muassa Välimeren alueella kasvavasta *Arundo donax*- eli jättiruoko-nimisestä kasvista. Soittajat yleensä valmistavat ja vuolevat suukappaleensa itse. Äänen laatuun vaikuttaa paljon se, miten soittaja suukappaleensa vuolee. Suukappaleen käyttöikä on lyhyt ja vaihtelee päivistä joihinkin viikkoihin.
### Osat
Fagotti koostuu viidestä yhteen liitettävästä osasta: s-putki, tenoriputki eli siipi, kaksoisputki eli saapas, bassoputki sekä kello.

## Fagotin ääni

Fagotin ääni on hienossa matalassa rekisterissä voimakas ja korkeammalle tultaessa muuttuu hiljaisemmaksi. Keskirekisterissä fagotti kuulostaa ”torvimaiselta”. Ylimmässä ja alimmassa rekisterissä nopeat aika-arvot tulevat vaikeiksi soittaa. Näillä alueilla myös trillit ovat hankalia.

Fagotin isoveli kontrafagotti on matalaäänisin puupuhallin. Se toimii orkesterissa usein kontrabasson tapaan eli seuraa fagottistemmaa oktaavin verran alempana. Kontrafagotin ääniala on subkontra-B:stä suunnilleen c4:hen (keski-c) soittajan ja soittimen mukaan. Se pääsee siis jopa matalammalle kuin kontrabasso.

## Musiikkia fagotille
* Hector Berlioz: *[[Fantastinen sinfonia]]* (neljäs osa)
* Paul Dukas: *[[Noidan oppipoika (Dukas)|Noidan oppipoika]]*
* Wolfgang Amadeus Mozart: Fagottikonsertto
* Nikolai Rimski-Korsakov: *[[Šeherazade (Rimski-Korsakov)|Šeherazade]]* (toinen osa)
* Georg Philipp Telemann: Sonaatit fagotille ja cembalolle e-molli, D-duuri ja f-molli
* Antonio Vivaldi: kymmeniä fagottikonserttoja
* Sergei Prokofjev: *[[Pekka ja Susi]]* (fagotti kuvaa isoisää)
* Igor Stravinsky: Kevätuhri (Le Sacre du Printemps)

## Katso myös
* Dulcian

## Lähteet
* 
* 

### Viitteet

## Kirjallisuutta
* 

## Aiheesta muualla

* 
* 
*
Kontrafagotti

**Kontrafagotti** on matalaäänisin puupuhallinsoitin, joka on kooltaan fagottia suurempi, pituudeltaan kaksinkertainen, ja soi oktaavia matalammalta kuin fagotti.

Kontrafagotti kehitettiin 1600-luvun puolivälissä. Ludwig van Beethoven kirjoitti viidenteen sinfoniaansa erikseen kontrafagottiosuuden, ja myöhemmin soitinta on käytetty mm. Gustav Mahlerin, Richard Straussin ja Dmitri Šostakovitšin sinfonioissa, kuten myös eräissä Alban Bergin, Benjamin Brittenin, Maurice Ravelin ja Paul Dukas’n teoksissa. Tiettävästi ensimmäisen kontrafagottikonserton sävelsi Gunther Schuller vuonna 1978. Myös Kalevi Aho on säveltänyt soittimelle oman konserttonsa. Schullerin ja Ahon konsertot on omistettu Lewis Lipnickille. Daniel Dorff on säveltänyt kontrafagotille paitsi konserton, myös teokset *A Deep Funk: Dance Set for Unaccompanied Contrabassoon* ja *Sonatina d'Amore*, joista jälkimmäisessä on kaksi kontrafagottia.

Kontrafagotti on pääasiallisesti orkesterisoitin, ja se on monesti sinfoniaorkesterin matalaäänisin soitin. Soittimen putken pituus on miltei kuusi metriä.

Nuotinnus kontrafagotille tehdään kuten tavallisellekin fagotille. Soittimen esimuotona pidetään doppelfagottia, joka on peräisin 1500-luvulta. 

## Kontrafagotisteja
* Christian Davidsson
* Raimondo Inconis
* Lewis Lipnick
* Susan Nigro
* Marion Reinhard

## Lähteet

## Aiheesta muualla

*Internet Contrabassoon Resource
The Wailers (rockyhtye)

**The Wailers** (tunnettu myös nimellä the Fabulous Wailers) oli yhdysvaltalainen rock-yhtye, jota pidetään ensimmäisenä garage rock -yhtyeenä. Tacomasta, Washingtonista kotoisin ja vuonna 1959 toimintansa aloittaneen yhtyeen tunnetuin laulu oli vuoden 1961 "Louie Louie". Kappale oli alun perin Los Angelesista kotoisin olleen Richard Berry and the Pharaohs -yhtyeen tuotantoa. 

## Jäsenet

* Ron Gardner, laulaja
* Richard Dangel, kitaristi
* Neil Anderson, koskettimet
* Mike Burk, rummut
* John Greek, kitara, trumpetti
* Mark Marush, tenorisaksofoni 
* Kent Morrill, kosketinsoittimet, laulu
* Dave Roland
* Denny Weaver

## Diskografia
### Albumit
* The Fabulous Wailers (Golden Crest, 1959)
* The Fabulous Wailers At The Castle (Etiquette, 1962)
* Wailers and Company (Etiquette, 1963)
* Tall Cool One (kokoelma, Imperial, 1964)
* Merry Christmas (with the Galaxies ja the Sonics, Etiquette, 1965)
* Wailers, Wailers, Everywhere (Etiquette, 1965)
* Out of Our Tree (Etiquette, 1966)
* Outburst! (United Artists, 1966)
* Walk Thru The People (Bell, 1968)
* The Boys from Tacoma (kokoelma, Etiquette, 1993)
* Two Car Garage (with The Ventures ja Blue Horizon, 2009)

### Singlet
* "Tall Cool One" (Golden Crest, 1959)
* "Mau-Mau" (Golden Crest, 1959)
* "Wailin'" (Golden Crest, 1960)
* "Louie Louie" (Rockin' Robin Roberts with the Wailers, Etiquette, 1961)
* "Mashi" (Etiquette, 1962)
* "Doin' The Seaside" (Etiquette, 1962)
* "We're Goin' Surfin'" (Etiquette, 1963)
* "Seattle" (Etiquette, 1963)
* "Frenzy" (Etiquette, 1964)
* "Don't Take It So Hard" (Etiquette, 1964)
* "You Don't Love Me" (Etiquette, 1965)
* "Dirty Robber" (Etiquette, 1965)
* "Out Of Our Tree" (Etiquette, 1965)
* "It's You Alone" (Etiquette / United Artists, 1966)
* "Think Kindly Baby" (Etiquette / United Artists, 1966)
* "You Won't Lead Me On" (United Artists, 1966)
* "I'm Determined" (Viva, 1967)
* "You Can't Fly" (Bell, 1968)

## Lähteet

## Aiheesta muualla
Piitu Uski

**Pirkko ”Piitu” Uski** (s. 30. joulukuuta 1967 Rovaniemi) on suomalainen näyttelijä. Hän on näytellyt Laura Kivirannan roolia saippuasarjassa *[[Salatut elämät]]* vuosina 1999–2008 sekä loppuvuodesta 2012. Hän siirtyi keväällä 2009 näyttelemään sarjassa *[[Kotikatu]]* Laura Mäkimaan naisystävää, Krisse Karria, jossa esiintyi sarjan loppuun, joulukuuhun 2012 asti. Lisäksi hän näyttelee rooleja teatterissa.

Uski esitti lapsena pääroolin nuorten televisioelokuvassa *[[Iris Klewe]]*, ja hän on näytellyt myös televisioelokuvassa *[[Liian paksu perhoseksi]]* ja sarjassa *[[Ratikka-Raimo]]*. Hän on toiminut ääninäyttelijänä Disneyn piirroselokuvassa *[[Topi ja Tessu]]*, missä hän dubbasi nuorta Tessua. Lisäksi hänen ääntään on kuultu Siwan mainoksissa.

Uski on kirjoittanut keittokirjan *[[Salatut (keittiö) elämät]]* (2001) yhdessä sarjan käsikirjoittaja Susanna Laaksosen kanssa. Hän myös kirjoittaa muun muassa kolumneja lehtiin, ja vuonna 2010 hän juonsi Liv-kanavalla keskusteluohjelmaa *[[Naisen suusta – Piitu Uski]]*.

Uskilla on kaksi tytärtä.

## Filmografia
### Elokuvat

### Televisiosarjat

### Dubbaukset

## Julkaisut
* *Salatut (keittiö) elämät*, 2001, 

## Lähteet
Kastilia

**Kastilia** () on muinainen Espanjan kuningaskunta. Se käsitti kaksi aluetta, Vanhan-Kastilian () Iberian niemimaan luoteisosassa ja Uuden-Kastilian () niemimaan keskiosassa. Alue on ehkä saanut nimensä lukuisten linnojen () mukaan, joita sinne rakennettiin reconquistan aikana.

## 800–1200-luvut
Castilla tunnetaan 800-luvulta, jolloin nimeä käytettiin pienestä alueesta Burgosin maakunnassa Cantabrianvuorten juurella. Kastilia oli kokoelma pieniä kreivikuntia, joita hallitsivat Asturian ja Leónin kuninkaat. Fernán González (k. 970) yhdisti Kastilian pääkaupunkinaan Burgos ja laajensi sitä etelään. Kreivien García Fernández (k. 1005) ja Sancho García (k. 1017) aikana Kastilian raja saavutti Duerojoen.

Vuonna 1029 Sancho III Suuri irtautui Leónin vallasta ja jätti Kastilian pojalleen Ferdinand I:lle (1037–1065), joka otti kuninkaan arvonimen. Toledon valtaus 1085 lisäsi Uuden-Kastilian kruununmaihin.

Kastilia ja León yhdistyivät jälleen vuosiksi 1072–1157, mutta irtautuivat sen jälkeen. Alfonso VIII pakotti Leónin kuninkaan vannomaan uskollisuutta itselleen vuonna 1188 ja saavutti siten johtoaseman niemimaalla. Tällöin Kastilia ulottui etelässä jo Tajojoelle asti. Leónin kuninkaat eivät kuitenkaan suostuneet tukeman Kastiliaa taistelussa islamilaisen Espanjan almohadeja vastaan, vaan kuningaskuntien keskinäinen kamppailu heikensi niitä. Las Navas de Tolosan taistelussa 1212 suurin osa etelästä joutui Kastilialle. Vuonna 1230 Kastilian Ferdinand III nousi myös Leónin valtaistuimelle ja yhdisti jälleen kuningaskunnat. Seuraavina vuosina valloitettiin Córdoba vuonna 1236, Murcia vuonna 1243 ja Sevilla vuonna 1248.

## 1383–1716
Vuosina 1383–1385 Kastilia yritti vallata myös Portugalin, mutta epäonnistui. Hovi siirtyi 1400-luvulla Valladolidiin. Vuonna 1412 Kastilian prinssi Ferdinand asetettiin Aragonian valtaistuimelle, mikä edelsi kuningaskuntien lopullista liittoa.

Kastilia ja Aragonia liittoutuivat vuonna 1469, kun Aragonian kruununprinssi Ferdinand (tuleva kuningas Ferdinand II) nai Kastilian kruununperijän Isabellan. Tämä johti viimein Espanjan yhdistymiseen vuonna 1516, kun heidän pojanpoikansa Kaarle peri molemmat kruunut. Kastilia valloitti Navarran eteläosan vuonna 1512. 

Kun kastilialaiset ja ranskalaiset joukot olivat vallanneet Katalonian vuosina 1714–1715, perustuslakia muutettiin vuonna 1716 ja moderni keskushallintoinen Espanjan valtio oli syntynyt.

## Nykyaika
Nykyisin Kastilian alueet kuuluvat Espanjan itsehallintoalueisiin Kastilia ja León, Kastilia-La Mancha ja Madrid.

Kastilian kielestä tuli Espanjan pääasiallinen kieli, joka tunnetaan edelleen nimellä *castellano*. Samoin Amerikan mantereelle kulkeutunut kulttuuri oli etupäässä kastilialaista. 

Nykyisin Espanjan teollisuuskeskukset ovat siirtyneet muodostuneet pääasiassa Kastilian ulkopuolelle ja se on jäänyt taloudellisesti jälkeen koko Espanjan keskiarvoista.

## Katso myös
* Luettelo Kastilian ja Leónin hallitsijoista

## Lähteet

## Aiheesta muualla
Jalka

**Jalka** on seisomiseen ja kävellen liikkumiseen käytettävä raaja. Jalkoja on useimmilla eläimillä parillinen määrä. Useimmilla nisäkkäillä, matelijoilla ja sammakkoeläimillä jalkoja on neljä. Pystyasennossa kulkevalla ihmisellä, samoin kuin muilla kädellisillä jalkoja on kaksi yläraajojen muututtua käsiksi, ja kaksi jalkaa on myös linnuilla ja lepakoilla, joilla yläraajat ovat muuttuneet siiviksi. Lainkaan jalkoja selkärankaisista ei ole esimerkiksi käärmeillä, joilta raajat ovat hävinneet kokonaan, valailla, joilta takaraajat ovat hävinneet ja eturaajat ovat muuttuneet eviksi, eikä kaloilla, joille niitä ei ole alun alkaenkaan kehittynyt. Hyönteisillä jalkoja on kuusi, hämähäkkieläimillä kahdeksan ja tuhatjalkaisilla vieläkin enemmän.

Myös huonekalujen ja muiden esineiden kapeita tukiosia kutsutaan usein jaloiksi.

Jalan osia ihmisellä ovat:
* Polvi, jalan keskiosan nivel
* Reisi, lantion ja polven välinen osa
* Jalkaterä, jalan uloin osa; yleiskielessä *jalka* voi tarkoittaa myös pelkkää jalkaterää
* Nilkka, jalan uloin nivel
* Sääri, polven ja nilkan välinen osa
* Pohje, säären selänpuoleinen osa
## Lähteet

## Aiheesta muualla
Napa (anatomia)

**Napa** (, ) on poistetun napanuoran jättämä arpi ihmisen mahassa. Kaikilla istukkanisäkkäillä on napa, tosin muilla kuin ihmisillä se ei ole kovin helposti erotettavissa, vaan se saattaa näkyä vain karvattomana viivana. Navasta voi erottaa helposti identtiset kaksoset toisistaan, koska napa on arpi ja siksi yksilöllinen eikä periytyvä. Ihmisillä napoja on kahta tyyppiä, ulospäin kääntyneitä ja sisäänpäin kääntyneitä.

Napaan saattaa kertyä napanöyhtää. Se on vaatteista irronneen nukan, talirauhasten eritteen sekä hilseilleen ihon muodostamaa mekaanista seosta. Keskivartalolihavuuden yhteydessä se saattaa märkiä, jolloin se tuottaa erittäin voimakkaan pahanhajuista eritettä. 

Ihmisten keskuudessa navan näkyminen on joskus muotia, jolloin käytetään muun muassa napapaitoja, joissa napa on näkyvissä. Länsimaissa napapaitojen käyttö on melko yleistä nuorilla naisilla, kun taas miehillä sen käyttö on harvinaisempaa. Intiassa naiset ovat käyttäneet kauan navan paljastavia vaatteita. Länsimaissa myös napakorut ovat tulleet muotiin.

## Aiheesta muualla

*Arno Forsius: Ihmisen napa
Isä

__NOTOC__

**Isä** on lapsen miespuolinen vanhempi. Isyys voidaan määritellä biologisen, sosiaalisen ja laillisen suhteen perusteella. Jos biologisesta isyydestä ei ole varmuutta, varmistuksen voi tarvittaessa saada DNA-testillä.
Juridisesti ja sosiaalisesti isäksi voi tulla myös adoptoimalla lapsen.

Suomen lain mukaan äidin aviomies on lapsen isä, kun lapsi on syntynyt avioliiton aikana. Tätä kutsutaan isyysolettamaksi. Jos avioliitto on miehen kuoleman johdosta purkautunut ennen lapsen syntymää, on aviomies lapsen isä, kun lapsi on syntynyt sellaiseen aikaan avioliiton purkautumisen jälkeen, että lapsi on voinut tulla siitetyksi avioliiton aikana . Jos biologiset vanhemmat eivät ole naimisissa keskenään, isyys voidaan vahvistaa joko tunnustamisen perusteella tai oikeuden päätöksellä. Vahvistetusta isyydestä seuraa velvollisuus osallistua lapsen elatukseen ja oikeus tehdä lapsen äidin kanssa sopimuksia, tai hakea oikeuden päätöstä, lapsen huoltajuudesta, tapaamisoikeudesta ja siitä kumman vanhemman luona lapsi asuu. Lisäksi lapsesta tulee isänsä perillinen.

*Isäpuoli* on äidin uusi aviomies, jos hän ei ole lapsen biologinen eikä lain mukainen isä. Lapsella saattaa olla isäpuoli, mikäli hänen vanhempansa ovat eronneet tai jos äiti on jäänyt leskeksi ja mennyt myöhemmin uuteen avioliittoon.

Monessa maassa vietetään isänpäivää, jolloin lapset muistavat isiään. Suomessa isänpäivä on joka vuosi marraskuun toinen sunnuntai.

## Katso myös
* Vanhemmuus
* Äiti

## Lähteet

## Kirjallisuutta
*  
* Blythe, Daniel: Vaippavapaalla - Vaihtoehtoinen opaskirja uudelle isälle (Ajatus Kirjat 2007)
* Enkenberg, Ilkka ja Forsell, Markus: Isäkirja - Tositarinoita, jotka jokaisen isän tulisi lukea (Readme.fi 2020)
* Hirvonen, Hanna: Isä syntymässä - vauvan odotus, syntymä ja hoito. (Tammi, 2002)
* Huttunen, Jouko: Isänä olemisen uudet suunnat — hoiva-isiä, etä-isiä ja ero-isiä (2001)
* Junkkaala, Eero: Mitä mies! (Uusi tie, 2000)
* Juvakka, Essi: Miehen mittainen isä (WSOY, 2002)
* Martin, Sam: Mies hoitaa vauvaa – miehisten taitojen manuaali (Karisto, 2005) 
* Reima, Vilho: Isät kotona (1921)
* Sinkkonen, Jari: Yhdessä isän kanssa (1998)
* Isän kirja (Lapsi 2000, 2002)
* Löytöretki isyyteen (Mannerheimin lastensuojeluliitto, 2001)
* Rohkeutta, isä! [Toim. Hannu Penttinen] (Majakka, 2004)
*   

## Aiheesta muualla

* Miessakit ry – kansalais- ja asiantuntijajärjestö, joka tukee miesten henkistä, psyykkistä ja sosiaalista kasvua
* Ylen Elävä arkisto: Kolme kertomusta isyydestä
Wong Kar-wai

**Wong Kar-wai** (; s. 17. heinäkuuta 1958 Shanghai, Kiina) on hongkongilainen elokuvaohjaaja, käsikirjoittaja ja tuottaja.

Wong Kar-wai syntyi Shanghaissa, mutta muutti viisivuotiaana perheensä mukana Hongkongiin. Hän valmistui graafiseksi suunnittelijaksi 1980. Valmistumisen jälkeen hän kirjoittautui sisään tuotantoharjoituskurssille, jonka järjesti Hong Kong Television Broadcasts Limited ja valmistui täysipäiväiseksi elokuvakäsikirjoittajaksi. Vuosien 1982–1987 aikana hän kirjoitti noin kymmenen käsikirjoitusta. Ne edustivat useita eri genrejä aina romanttisesta komediasta toiminnalliseen draamaan. Hänen henkilökohtainen suosikkikäsikirjoituksensa näistä oli *[[Final Victory]]*, joka ilmestyi vuonna 1986.

Wong Kar-wai on voittanut useita palkintoja ohjaamistaan elokuvistaan, muun muassa 1997 Cannesin elokuvajuhlien parhaan ohjaajan palkinnon elokuvasta *[[Happy Together (vuoden 1997 elokuva)|Happy Together]]*.

## Filmografia
### Pitkät elokuvat
* *[[As Tears Go By (elokuva)|As Tears Go By]]* (1988)
* *[[Days of Being Wild]]* (1991)
* *[[Chungking Express]]* (1994)
* *[[Ashes of Time]]* (1994)
* *[[Fallen Angels (vuoden 1995 elokuva)|Fallen Angels]]* (1995)
* *[[Happy Together (vuoden 1997 elokuva)|Happy Together]]* (1997)
* *[[In the Mood for Love]]* (2000)
* *[[2046 (elokuva)|2046]]* (2004)
* *[[My Blueberry Nights]]* (2007)
* *[[The Grandmaster]]* (2013)

### Lyhytelokuvia
* *[[wkw/tk/1996@7'55"hk.net|wkw/tk/1996@7′55″hk.net]]* (1996)
* *[[Hua Yang De Nian Hua]]* (2001)
* *[[The Hire: The Follow]]* (2001)
* *[[Six Days]]* (2002)
* *[[Eros (elokuva)|Eros]]* (2004) - osio "The Hand"
* *[[Chacun son cinéma ou Ce petit coup au coeur quand la lumière s'éteint et que le film commence]]* (2007) &ndash; osio "I Travelled 9000 km To Give It To You"

## Lähteet

## Aiheesta muualla

* 
* 

## Kirjallisuutta
* Wong Kar Wai, John Powers: *WKW : the cinema of Wong Kar Wai.* New York : Rizzoli, 2016. .
Maximilian von Baden

**Maximilian Alexander Friedrich Wilhelm von Baden** (lyh. **Max von Baden**, 10. heinäkuuta 1867 Baden-Baden, Saksa – 6. marraskuuta 1929 Baden) oli Badenin suurherttuan Fredrik II:n serkku ja perijä. Hän oli vuodesta 1900 naimisissa Maria Luise von Hannover-Cumberlandin kanssa, joka oli Ison-Britannian ja Irlannin kuningashuoneen prinsessa ja Braunschweig-Lüneburgin herttuatar.

Von Badenia pidettiin jo ennen ensimmäistä maailmansotaa liberaalina. Sodan aikana hänet nimitettiin valtakunnankansleriksi lokakuussa 1918 Georg von Hertlingin seuraajaksi. Hänen tehtävänsä oli neuvotella aselepo ympärysvaltojen kanssa sodan viime päivinä. Vaikka hänellä oli epäilyksiä kenraalikunnan rauhantahdosta, hän hyväksyi tehtävän ja nimitti hallituksen, johon ensi kertaa kuului sosiaalidemokraattien edustajia, kuten Friedrich Ebert ja Philipp Scheidemann. Hallituksen työskentelyn aselevon saavuttamiseksi keskeytti vallankumouksen syttyminen Saksassa marraskuun ensi päivinä. Von Baden ymmärsi, ettei keisari Vilhelm II voisi enää säilyttää kruunuaan, ja painosti tätä luopumaan vallasta monarkian pelastamiseksi. Keisari ei kuitenkaan suostunut, ennen kuin viimein kenraalit Paul von Hindenburg ja Wilhelm Groener ilmoittivat, että keisarin oli luovuttava vallasta. 

Monarkian päätyttyä myös Max von Baden erosi virasta Ebertin hyväksi 9. marraskuuta 1918. Heti eron jälkeen julkaistiin Saksan tasavallan perustamisilmoitus.

Max von Baden vietti lopun elämäänsä eläkkeellä. Serkkunsa Fredrik II:n kuoltua vuonna 1928 hänestä tuli Badenin suvun päämies kuolemaansa asti.

Max von Badenilla ja hänen puolisollaan oli kaksi lasta, Maria Alexandra (s. 1902) ja Berchtold Fredrik (s. 1906).

## Teokset
;Lähde
* *Völkerbund und Rechtsfriede* (1919)
* *Die moralische Offensive* (1921)
* *Erinnerungen und Dokumente* (1927).

## Lähteet
Etäkäyttö

**Etäkäyttö** tarkoittaa tietokoneen käyttöä tietokoneverkon yli. Etäkäyttö voidaan suorittaa niin kutsutulla tyhmäpäätteellä tai pääteohjelmalla. Yleisin protokolla on SSH, joka tukee myös muiden protokollien tunnelointia salatulla yhteydellä.

Työpöytäympäristön etäkäyttöön on kehitetty lukuisia tekniikoita ja protokollia. Microsoftin ratkaisu on RDP (*Remote Display Protocol*), useimmille käyttöjärjestelmille sopiva VNC ja macOS:n Apple Remote Desktop (ARD). Virtualisoitujen järjestelmien käyttöön on olemassa SPICE. Myös X Window System (X11) antaa mahdollisuuden etäkäyttöön X11-ikkunointia käyttävien tietokoneiden välillä.
PCoIP (PC-over-IP) on Teradicin kehittämä menetelmä, joka on suunniteltu käyttämään palvelimeen asennettu PCIe-korttia. ICA (Independent Computing Architecture) on Citrixin etäkäyttötekniikka.

## Katso myös
* Hajautettu tietojenkäsittely
* VPN

## Lähteet
Keskustelufoorumi

**Keskustelufoorumi** voi tarkoittaa:
*Keskustelupalstaa internetissä
*Kokousta jossa keskustellaan asiakysymyksistä, esimerkiksi:
**Bilderberg-ryhmä
**Rooman klubi
**Keskiviikkokerho
**Maailman talousfoorumi
Internet media type

**Internet media type** (alun perin **MIME-tyyppi**) on internet-standardi, joka kertoo sisällön tiedostomuodon. Se tunnetaan myös usean protokollan siihen liittämällä otsakenimellä **Content-type**. MIME-tyyppi kehitettiin sähköpostin MIME-standardin myötä SMTP-protokollan välittämiin viesteihin, ja myöhemmin sitä on siirrytty käyttämään esimerkiksi HTTP- ja SIP-protokollissa.

Mediatyyppi koostuu ainakin kahdesta osasta, tyypistä ja alatyypistä. Näihin liitetään parametrejä. Esimerkiksi `text`-tyypin alatyypeillä voi olla `charset`-parametri, joka kertoo käytetyn merkistön.

## Yleisiä mediatyyppejä

* image/png – PNG-muotoinen kuva
* text/plain – tekstiä, joka on tarkoitettu esitettäväksi sellaisenaan; käytetty merkistö määritellään charset-parametrillä, oletusarvo on US-ASCII
* text/XML – XML-muotoista rakenteellista tekstiä
* text/html – HTML-sivu
* audio/mpeg – MP3-muotoista ääntä
* application/vnd.stardivision.calc – StarOffice-taulukkolaskin (sovelluskohtaista *vnd=vendor specific* tietoa)
* application/octet-stream – mitä tahansa määrittelemätöntä binääridataa (tätä tyyppiä käytetään, jos tyyppi tai koodaus ei ole ohjelman tiedossa)

## Käsittely Unix-järjestelmissä

Unix-pohjaisissa käyttöjärjestelmissä de facto -standardiksi on muodostunut listata `/etc/mailcap`-tiedostoon eri mediatyypit ja sovellukset, joilla tiedostotyypit voidaan käsitellä (työpöytäympäristöillä on omat järjestelynsä). Kun mediatyyppiä ei ole asianmukaisesti toimitettu tiedoston mukana, voidaan tyyppi päätellä sen päätteestä, käyttäen hyväksi `/etc/mime.types` tiedostoa. Kehittyneemmät järjestelmät kykenevät myös arvaamaan tiedoston tyypin, analysoimalla sen sisältöä (yleensä file-komennon ”magic”-tietokantaa käyttäen).

## Standardointi

MIME-tyypit on standardoitu RFC-suosituksissa:
*  – *Multipurpose Internet Mail Extensions (MIME) Part One: Format of Internet Message Bodies*
*  – *Multipurpose Internet Mail Extensions (MIME) Part Two: Media Types*
*  – *Multipurpose Internet Mail Extensions (MIME) Part Four: MIME Registration Procedures*
*  – *A User Agent Configuration Mechanism For Multimedia Mail Format Information* (Mailcap-tiedosto)

## Katso myös
* S/MIME

## Aiheesta muualla
* IANA:n ylläpitämä lista mediatyypeistä
Hilkka Pagánus

**Hilkka Meeri Siviä Pagánus** (21. elokuuta 1913 Uukuniemi – 26. joulukuuta 1996 Helsinki) oli suomalainen runoilija. Hänen tuotantonsa koostuu omakustanteena julkaistuista runokokoelmista. Lisäksi hän kirjoitti runoja viikkolehtiin. Pagánus ei omana elinaikanaan noussut kuuluisuuteen.

Pagánuksen vanhemmat olivat kauppias Juho Janne Paganus ja Julia Aleksandra (o.s. Frimodig). Hilkka Pagánus tuli ylioppilaaksi Kustaa Vaasan iltaoppikoulusta vuonna 1971. Hänen syntymäsukunimensä oli Paganus, mutta hänellä oli elinaikanaan sukunimet *Leppäaho* ja *Pehkonen*.

## Teokset
* *Onnen peili* (1950)
* *Unen temppeli* (1951)
* *Ruusuja ja unelmia* (1980)
* *Runon sinfonia* (1982)
* *Laulamme runolle kiitoksen* (1985)
* *Lyyrikon mosaiikkeja* (1989)
* *Poetessan fantasioita* (1994)

## Lähteet
Ludwig Scotty

**Ludwig Derangadage Scotty** (20. kesäkuuta 1948 Anabar – 25. helmikuuta 2026) oli naurulainen poliitikko. Hän toimi Naurun presidenttinä 29. toukokuuta – 9. elokuuta 2003 ja uudelleen 22. kesäkuuta 2004 – 19. joulukuuta 2007. Hän oli pitkään kansanedustajana ja toimi neljä kertaa parlamentin puhemiehenä.

## Lähteet
Andrei Saharov

**Andrei Dmitrijevitš Saharov** (, [], 21. toukokuuta 1921 –  14. joulukuuta 1989) oli neuvostoliittolainen ydinfyysikko sekä demokratia- ja ihmisoikeusaktivisti. Saharov väitteli tohtoriksi ydinfysiikasta vuonna 1947. Saharov tuli ensin tunnetuksi Neuvostoliiton ydinaseen kehittäjänä, mutta myöhemmin hänestä tuli maansa tunnetuin toisinajattelija. Andrei Saharoville myönnettiin ensimmäisenä venäläisenä Nobelin rauhanpalkinto 1975.

## Elämä ja ura

Isän puolelta Saharov oli lähtöisin pappis- ja lakimiessuvusta, äidin puolelta upseerisuvusta. Suvussa oli venäläisyyden lisäksi kreikkalaista, puolalaista, ja eteläistä mongoliverta. Saharovin lapsuus ja nuoruus oli elintasoltaan niukkaa. Hän aloitti yliopisto-opinnot Moskovassa vuonna 1938.

Saharov työskenteli opiskelijana fyysikko Igor Tammin kanssa ja hänet värvättiin 1948 Neuvostoliiton ydinpommia kehittävään ryhmään. Neuvostoliiton ensimmäinen ydinpommi räjäytettiin 29. elokuuta 1949. Saharovin osuus oli ratkaiseva seuraavassa vaiheessa, vetypommin kehittämisessä. Ensimmäinen vetypommi räjäytettiin 1953. Samana vuonna Saharoville myönnettiin maan korkein arvonimi ”sosialistisen työn sankari”. Saharov uskoi Neuvostoliiton ydinaseen olevan välttämätön voimatasapainon saavuttamiseksi ja rauhan säilyttämiseksi. Hän puhui kuitenkin ydinkokeiden aiheuttamia ympäristötuhoja ja kilpavarustelua vastaan ja ydinvoiman rauhanomaisen käytön puolesta, jonka toivoi helpottavan riippuvuutta öljystä ja kaasusta.

Saharov tuomitsi 1968 Prahan kevään murskaamisen ja Tšekkoslovakian miehityksen sekä kirjoitti esseen ”Pohdintoja edistyksestä, rauhanomaisesta rinnakkainelosta ja henkisestä vapaudesta” (Размышления о прогрессе, мирном сосуществовании и интеллектуальной свободе, ), joka levisi samizdatina ja ulkomailla. Saharovista tuli Neuvostoliiton ihmisoikeusliikkeen keskeisiä vaikuttajia. Vuonna 1975 hänelle myönnettiin Nobelin rauhanpalkinto. Häntä ei päästetty palkintoa noutamaan, joten hänen vaimonsa luki palkintopuheen, jossa sanottiin muun muassa rauhan, edistyksen ja ihmisoikeuksien olevan riippuvaisia toisistaan. Neljä vuotta myöhemmin Andrei Saharov asettui vastustamaan Afganistanin sotaa, mikä johti lopulta hänen leimaamiseensa toisinajattelijaksi ja sisäiseen karkotukseen Gorkiin vuonna 1980.

Neuvostoliiton viimeinen johtaja Mihail Gorbatšov kumosi karkotuksen vuonna 1986. Saharov valittiin maaliskuussa 1989 uuteen Neuvostoliiton kansanedustajien kongressiin, jossa hän toimi muutaman kuukauden ennen äkillistä kuolemaansa sydänkohtaukseen 68-vuotiaana.

Euroopan parlamentti perusti vuonna 1988 hänen nimeään kantavan Saharov-palkinnon, joka myönnetään vuosittain ihmisoikeuksia ja sananvapautta edistävälle henkilölle tai järjestölle.

## Lähteet
* Andrei Sakharov – Scientist and dissident, he built the bomb and worked for peace. *Time Europe*. 
* Nobel Lecture. 

### Viitteet

## Aiheesta muualla

* [Andrei Saharov – mies parlamentin ihmisoikeuspalkinnon takana](https://www.europarl.europa.eu/RegData/presse/pr_post_story/2009/FI/03A-DV-PRESSE_STO(2009)09-25(61210)_FI.pdf). Euroopan parlamentti 29.9.2009. (PDF)
Sinkkuelämää

**Sinkkuelämää** () on Candace Bushnellin kirjoittama kirja ja sanomalehtikolumni sekä näihin perustuva menestynyt yhdysvaltalainen televisiosarja.

## Kolumni ja kirja

Sinkkuelämää oli alun perin Candace Bushnellin kirjoittama kolumni *[[The New York Observer|New York Observer]]* -sanomalehdessä. Kolumnissaan Bushnell käsitteli muun muassa ihmissuhteita, seksiä ja elämää New Yorkissa. Osa kolumnien tarinoista perustuu Bushnellin omaan elämään. Kolumnit ovat itsenäisiä tekstejä, mutta niissä esiintyy myös toistuvia teemoja ja henkilöitä.

## Televisiosarja
Yhdysvalloissa sarjan lähettäminen alkoi kesäkuussa 1998. Kuudennen tuotantokauden ja sarjan päätösjakso (ennen paluuta eri nimellä) lähetettiin 22. helmikuuta 2004.

Tarinan keskushenkilönä on Sarah Jessica Parkerin esittämä toimittaja Carrie Bradshaw, joka pitää *New York Star* -lehdessä Sex and the City -kolumnipalstaa. Materiaalinsa hän saa omasta ja ystäväpiirinsä elämästä. Sarjan muut keskeiset näyttelijät ovat Kim Cattrall (Samantha Jones), Kristin Davis (Charlotte York) ja Cynthia Nixon (Miranda Hobbes). 

*Sex and the City* -sarjaidean keksijä on tunnettu tuottaja Darren Star ja Yhdysvalloissa sitä lähetettiin kaapelikanava HBO:n kautta. Sarjaa kuvattiin New Yorkissa sekä Silvercup Studios -halleilla Long Islandilla.

## Sarjan paluu eri nimellä – And Just Like That
Tammikuussa 2020 ilmoitettiin että sarja jatkuu eri nimellä, *[[And Just Like That...]]*. Yhdysvalloissa ja Suomessa sarja on nähtävissä HBO Max -suoratoistopalvelussa. Samanthan hahmoa ei uudessa sarjassa kuitenkaan enää nähdä.

## Sinkkuelämää Suomessa
*Sinkkuelämää* esitettiin Suomessa MTV3-kanavalla. *Sinkkuelämän* Suomen ensi-ilta oli 1. kesäkuuta 1999. Viimeinen jakso esitettiin 23. marraskuuta 2004. Keskimäärin katsojia oli 533&nbsp;000 jaksoa kohden. Viimeinen jakso keräsi 795&nbsp;000 katsojaa. Sarjaa alettiin uusia alusta alkaen 2005 kesällä, ja loppukaudet uusittiin kesällä 2006. Kesällä 2007 Sub esitti sarjaa neljänä iltana viikossa, ensimmäisestä tuotantokaudesta alkaen. Aluksi sarjaa esitettiin Suomessa parhaaseen katseluaikaan illalla, mutta ilmeisesti ohjelman luonteen vuoksi se siirrettiin myöhempään ajankohtaan.

Yleisradio omistaa oikeudet kaikkiin HBO:n sarjoihin, mutta kanava ei kuitenkaan esitä Sinkkuelämää, vaan sarjaa esitettiin huhtikuusta 2009 alkaen Nelosella. Sarjaa alettiin esittää Nelosella uudestaan myös maaliskuussa 2012. Sarjan kaikki tuotantokaudet ovat saatavissa Suomessa myös DVD:llä.

## Elokuva

Sarjasta on tuotettu kaksi kokoillan elokuvaa, jotka käsikirjoitti alkuperäisen televisiosarjankin tekoon osallistunut Michel Patrick King. Elokuvien kuvaukset alkoivat syyskuussa 2007 ja ensimmäinen elokuva tuli ensi-iltaan Suomessa 6. kesäkuuta 2008. Sarah Jessica Parker, Kim Cattrall, Kristin Davis ja Cynthia Nixon näyttelevät niissä molemmissa.

## Näyttelijät ja hahmot
**Päähenkilöt**

**Muita henkilöitä**

## Lähteet

## Kirjallisuutta
*

## Aiheesta muualla
Javier Pérez de Cuéllar

**Javier Felipe Ricardo Pérez de Cuéllar y de la Guerra ** (19. tammikuuta 1920 Lima, Peru – 4. maaliskuuta 2020 Lima, Peru) oli perulainen diplomaatti ja Yhdistyneiden kansakuntien viides pääsihteeri. Hän toimi tehtävässä 1. tammikuuta 1982 – 31. joulukuuta 1991.

Vuonna 1995 Pérez de Cuéllar oli ehdokkaana Perun presidentiksi, mutta hävisi vastaehdokkaalleen Alberto Fujimorille. Pérez de Cuéllar toimi Perun pääministerinä marraskuusta 2000 heinäkuuhun 2001. Viimeksi hän toimi Perun suurlähettiläänä Ranskassa. Loppuvuosinaan hän asui Johor Bahrussa, Malesiassa

## Diplomaattinen ura
Pérez de Cuéllar liittyi Perun ulkoministeriöön vuonna 1940 ja toimi diplomaattina vuodesta  1944 ensin Perun suurlähettilään sihteerinä Ranskassa ja sittemmin Britanniassa, Boliviassa, Brasiliassa, Sveitsissä, Neuvostoliitossa ja Venezuelassa. Cuéllar oli nuorin Perun YK:n yleiskokouksen jäsen osallistuessaan yleiskokoukseen Lontoossa vuonna 1946. Hänestä tuli Perun YK:n suurlähettiläs vuonna 1971. Hän toimi myös Perun YK:n yleiskokouksen delegaation puheenjohtajana vuoteen 1975. 

Vuosina 1973–1974 Pérez de Cuéllar edusti maata turvallisuusneuvostossa, ja oli sen puheenjohtaja Kyproksen kriisin aikana heinäkuussa 1974. Syyskuussa 1975 YK:n pääsihteeri Kurt Waldheim nimitti hänet Kyproksen erityislähettilääksi. Tehtävä kesti joulukuuhun 1977, jolloin hän sai töitä Perun ulkoministeriössä. 

Tultuaan takaisin YK:hon hänet nimitettiin erityislähettilääksi Afganistaniin ja Pakistaniin.

## YK:n pääsihteeriksi
Pérez de Cuéllar valittiin 31. joulukuuta 1981 YK:n pääsihteeri Kurt Waldheimin seuraajaksi idän ja lännen välisenä kompromissiehdokkaana. Suomessa hän vieraili ainakin huhtikuussa 1983. Hänet valittiin jatkokaudelle pääsihteeriksi vuonna 1986. Hän joutui selvittämään Falklandin sotaa ja tukeutui Contadora-ryhmään edistääkseen rauhaa Keski-Amerikassa. Hän neuvotteli Namibian itsenäisyyden ja yritti selvittää Länsi-Saharassa Marokon ja Polisarion vastaista kiistaa. Pérez de Cuéllaria ei nimitetty enää kolmannelle kaudelle, ja hänen uransa YK:n pääsihteerinä päättyi 31. joulukuuta vuonna 1991. Hänen seuraajakseen valittiin Boutros Boutros-Ghali. 

Pääsihteerinä Pérez de Cuéllar oli keskeisesti vaikuttamassa Irakin ja Iranin sodan aselevon aikaansaamiseen 1988 ja yrityksissä estää Persianlahden sodan syttyminen 1991. Vuonna 1988 Pérez de Cuéllar otti Oslossa vastaan  myönnetyn Nobelin rauhanpalkinnon.

## Lähteet

## Aiheesta muualla
Jan Hus

**Jan Hus**  (n. 1369 – 6. heinäkuuta 1415) oli tšekkiläinen Prahan yliopiston maisteri sekä uskonnollinen reformaattori. Hän syntyi Husinecissa Etelä-Böömissä. Synnyinpaikkansa mukaan hänet tunnettiin nimellä **Jan Husinecký**, latinaksi **Johannes de Hussinetz**. Hän otti käyttöön sukunimekseen kotipaikkansa nimen lyhennetyn muodon. Hus teloitettiin kerettiläisenä Saksassa Konstanzissa.

## Böömiläinen reformi
Jan Husin ja muun uudistusmielisen prahalaisen papiston tavoitteena oli katolisen kirkon reformi. Böömiläisen reformin juuret olivat 1300-luvun lopun uudistusliikkeissä, mutta lopullisen muotonsa Husin ajatukset saivat englantilaisen John Wycliffen vaikutuksesta, erityisesti Wycliffen ehtoollista ja kirkon valtaa koskevista opeista. Hus ja hänen seuraajansa arvostelivat erityisesti kirkon ylenpalttista omaisuutta ja papiston maallista elämäntapaa. Toisin kuin radikaalit taboriitit myöhemmin, Hus ei pyrkinyt katolisen kirkon kultin, liturgian tai papiston lakkauttamiseen. Hus saarnasi ja kirjoitti latinan lisäksi tšekin kielellä ja vaikutti tšekin kirjakielen kehitykseen. Prahan arkkipiispa oli aluksi Husin suosija, mutta kääntyi sittemmin häntä vastaan. Suhteet kriisiytyivät vuonna 1412.

## Pannaan julistaminen ja kuolemantuomio
Husin asemaa vahvisti aluksi se, että samaan aikaan katolinen kirkko oli jakautunut suuren skisman takia, ja vuosina 1409–1414 oli kolme paavia. Böömin alue kannatti tuolloin niin sanottua Pisan paavia. Yksi paaveista julisti Husin pannaan vuonna 1411 papistoa ja anekauppaa kohtaan suunnatun arvostelun takia. Arkkipiispa karkotti hänet maaseudulle, jossa hän kirjoitti merkittävimmän teoksensa *[[De ecclesia]]*. Lopulta skisma päättyi, ja Konstanzin kirkolliskokous 1415 tuomitsi Husin harhaoppisena kuolemaan. Hänet poltettiin roviolla 6. heinäkuuta 1415 ja tuhkat ripoteltiin Reiniin.

## Hussilaissodat
Husin kuolema järkytti tšekkejä ja sai myös aatelin mielipiteen kääntymään Konstanzin konsiilia ja Rooman kirkkoa vastaan. Muutaman vuoden kuluttua puhkesivat hussilaissodat (1420–1436), joissa tšekit ottivat käyttöönsä kansallissankariksi nousseen Husin nimen. Maltillisia, Prahan papiston johtamia hussilaisia nimitettiin utrakvisteiksi, kun taas Etelä-Böömin Táboriin yhteisön perustaneet taboriitit olivat jyrkempiä. Myöhemmin hussilaiset sulautuivat böömiläisveljiin ja luterilaisiin.

## Uni mustasta joutsenesta
Tarinan mukaan Hus näki unen mustasta joutsenesta. Husin nimi tarkoittaa hanhea, ja hänen kerrotaan sanoneen: ”Tämä hanhi paistetaan tulessa, mutta minun jälkeeni tulee joutsen, jota te ette onnistu polttamaan.” Martti Luther uskoi, että Husin joutsenennustus viittasi häneen.

## Katolisen kirkon anteeksipyyntö
18. joulukuuta 1998 paavi Johannes Paavali II pyysi katolisen kirkon nimissä virallisesti anteeksi Husin teloitusta.

## Katso myös
*O sancta simplicitas

## Lähteet

## Aiheesta muualla
Rapcore

**Rapcore** (joskus myös kutsutaan nimillä **rap rock** tai **rap metal**) on musiikkia, jossa yhdistellään rap-musiikkia ja rockia. Rapcoren eräs alatyyli on **[[nu metal]]**, tosin tyylien rajoja voi olla vaikea määritellä: nu metal on raskaampaa sähköistä musiikkia, kun taas rapcoressa yhdistyvät hardcore punk ja rap.

## Tunnettuja rapcore -yhtyeitä
* Beastie Boys
* Bloodhound Gang
* Cartel de Santa
* Control Machete
* Cypress Hill
* Hollywood Undead
* Korn
* Limp Bizkit
* Linkin Park
* P.O.D.
* Public Enemy
* Rage Against the Machine
* Soulfly
* Zebrahead
*Body Count

*
Salem

**Salem** tai **Saalem** on heprean kielen *rauhaa* tarkoittavan sanan Šalom (Shalom) variantti, jota Vanhassa testamentissa käytetään Jerusalemin runollisena nimenä. Nykykäytössä sana on useiden paikkakuntien, seurakuntien ja kirkkojen nimi tai niiden osa. Salem on myös sukunimi.

## Kirkkoja ja seurakuntia
* Helsingin Saalem-seurakunta
* Hämeenlinnan Saalem-seurakunta
* Laihian Saalem-seurakunta
* Malmin Saalem-seurakunta
* Pietarsaaren Saalem-seurakunta
* Uudenkaarlepyyn Saalem-seurakunta
* Voikkaan Saalem-seurakunta
* Saalem, Tampereen helluntaiseurakunnan rukoushuone
* Useiden muiden helluntaiseurakuntien nimi on Salem tai Saalem

## Paikkoja
### Ruotsissa
* Salemin kunta, kunta Tukholman läänissä
* Salemin piiri, piiri Salemin kunnassa
* Salemin seurakunta, seurakunta Ruotsin kirkossa

### Saksassa
* Salem, kunta Baden-Württenbergin osavaltiossa
* Salemin linna

### Yhdysvalloissa
* Salem, Oregonin pääkaupunki
* Salem, kaupunki Connectitutissa
* Salem, kaupunki Kentuckyssä
* Salem, kaupunki Länsi-Virginiassa
* Salem, kaupunki Massachusettsissa
* Salem, kaupunki New Hampshiressä
* Salem, kaupunki New Jerseyssä
* Salem, kaupunki Virginiassa
* Winston-Salem, kaupunki Pohjois-Carolinassa
* Salem, nyk. Trenton, kaupunki Georgiassa
* Salemin piirikunta, piirikunta New Jerseyssä

### Muualla
* Salem (Intia), paikkakunta Intiassa
* Salemin piirikunta, piirikunta Intiassa
* Salem, Jerusalemin rinnakkaisnimenä eräissä Raamatun kohdissa

## Henkilöitä
### Sukunimenä
* Ali Ahmed Salem (s. 1973), qatarilainen jousiampuja
* Atef Salem (1927–2002), egyptiläinen elokuvaohjaaja
* Gamal Belal Salem (s. 1978), kenialais-qatarilainen yleisurheilija
* Heithem Ben Salem (s. 1988), tunisialainen jalkapalloilija
* Joe Salem (s. 1960), libanonilainen ampuja
* Joe Salem (s. 1987), yhdysvaltalainen jalkapalloilija
* Joe Salem (s. 1938), yhdysvaltalainen amerikkalaisen jalkapallon pelaaja

### Etunimenä
* Salem al-Dawsari (s. 1991), saudiarabialainen jalkapalloilija
* Salem Al Fakir (s. 1981), ruotsalainen muusikko
* Salem al-Hazmi (1981–2001), saudiarabialainen terroristi, yksi syyskuun 11. päivän iskujen tekijöistä
* Salem Saeed (s. 1984), jemeniläinen jalkapallomaalivahti

## Muuta
* Salem, Amerikkalainen musiikkiyhtye 
* Salem, savukemerkki
* Salem, kuvitteellinen kaupunki, johon sijoittuu televisiosarja *Päivien viemää*
* Salem Media Group, yhdysvaltalainen radioyhtiö, internet-sisällöntuottaja sekä aikakauslehtien ja kirjojen kustantaja.
Joululahja

**Joululahja** on jouluna ystäville ja omaisille annettava lahja. Suomessa joulupukki käy jouluaattoiltaisin vierailemassa kodeissa lahjoja jakamassa. 

Vuonna 2006 Suomessa myytiin joulumyyntinä jopa 7 miljoonaa lelua. 

## Lahja

Joululahja on kääritty joulupaperiin ja sitä koristavat lahjanauhat tai -narut. Lahjapaketissa on lahjansaajan nimi, yleensä myös hyvän joulun toivotus sekä lahjan antajan nimi.

Suomalaisessa kultturissa joululahjoja jaetaan myös pikkujouluperinteessä. Osallistujat ostavat sovitun hintaisen tavaran lahjaksi. Lahjat jaetaan satunnaisesti pikkujouluihin osallistuville ihmisille. Toisinaan lahjansaajat on etukäteen arvottu ja lahjan antaja tietää kenelle lahjan hankkii.

## Jakaminen

Suomessa on kaksi tapaa lahjojen jakoon. Useimmiten joulupukki tulee taloon oveen koputtaen. Joulupukki keskustelee joskus perheen kanssa. Sitten jaetaan lahjat. Joulupukki ottaa kontistaan lahjan kerrallaan. Hän katsoo lahjan saajan nimen ja nimeltä kutsuen hän ojentaa lahjan saajalle. Perheenjäsen tai pukin mukana kulkeva tonttu voi avustaa joulupukkia lahjojen jaossa.

Toisen tavan mukaan lahjat asetetaan kuusen alle. Joulupukin sanotaan käyneen sillä välin kun perhe on ollut muualla tai nukkumassa.

## Erilainen joululahja
Erilainen joululahja tai eettinen joululahja -käsitteellä tarkoitetaan hyväntekeväisyyslahjoja, jotka lanseerattiin Suomessa vuonna 2005. Lahjanantaja maksaa avustusjärjestön tilille rahaa, jolla järjestö ostaa lahjanantajan tahdon mukaan esimerkiksi kanoja, vuohia, koulupuvun, tai kalastusverkon kehitysmaan asukkaalle – ja lahjanantaja antaa tästä kertovan kortin läheiselleen, jota haluaa muistaa jouluna.
 
Erilaisia joululahjoja voi hankkia esimerkiksi Kirkon ulkomaanavun, Oxfamin tai Fida International ry:n kautta.

## Lähteet

## Aiheesta muualla

* Avoimen museon vuotuisjuhlat: Joulupukki ja joululahjat – joulun kaupallisuus
Redundanssi

**Redundanssi** eli **toiste** on ylimäärää, esimerkiksi informaation yhteydessä. Jos informaatiossa on redundanssia, informaatiosta voidaan poistaa osia ja informaatiosisältö säilyy silti ennallaan. Kun informaatiovirrassa, esimerkiksi puheessa, on redundanssia, se kestää siirtovirheitä. Virheenkorjauskoodit lisäävät viestiin toistetta virheiden korjaamiseksi.

## Puheen redundanssi
Esimerkiksi digitaalinen puhetallenne koodataan PCM-järjestelmässä 8&nbsp;000 näytteellä sekunnissa, joista kukin näyte on 8 bittiä eli 256 erilaista voimakkuustasoa tai -vaihtoehtoa. Lause "Pekka on kotona" kestää noin 1,5 sekuntia, ja sen informaatiosisältö PCM-koodattuna on 1,5 × 8&nbsp;000 × 8 eli 96&nbsp;000 bittiä. Vastaavasti ASCII-koodissa lause koodautuu 120 bitillä (15 merkkiä × 8 bittiä). Puheesta nauhotetussa äänessä on siis pelkän sanallisen tiedon kannalta paljon redundanssia.

Redundanssi ilmenee muun muassa siitä, kuka puhuu, miten puhuja painottaa puheensa, millaisessa mielentilassa hän on ja kuinka voimakkaasti hän puhuu. Lauseen tietosisältö pysyy samana, sanoipa lauseen "Pekka on kotona" lähes kuka tahansa, missä mielentilassa tahansa, millä painotuksilla tahansa, kuinka voimakkaasti tai heikosti tahansa. Kuulija voi kuitenkin saada lauseesta hyvin monenlaista informaatiota, kun puheen sävy muuttuu.

Toisaalta 120 bitillä voidaan koodata noin miljardi × miljardi × miljardi × miljardi vaihtoehtoa (1036), esimerkiksi lausetta. Lause "Pekka on kotona" voidaan siis koodata vielä paljon vähemmillä biteillä kuin 120:llä sopimalla jokin muu koodi kuin ASCII tai PCM. Vähimmillään "Pekka on kotona" voidaan koodata yhdellä bitillä. Esimerkiksi Liisa (Pekan vaimo) on sopinut Matin (Liisan rakastajan) kanssa, että kaksi sanomalehteä verannan pöydällä (joka näkyy tielle) tarkoittaa "Pekka ei ole kotona, tule käymään". Kaikki muut lehtimäärät verannan pöydällä tarkoitavat siis "Pekka on kotona".

## Datan redundanssi
Datan redundanssi viittaa käytäntöön, jossa samaa tietoa säilötään kahdessa tai useammassa paikassa tietokannassa tai tiedon tallennusjärjestelmässä. Redundanssilla varmistetaan, että organisaatio voi toimia tai palvella jatkuvasti vaikka jotain tapahtuu datalle kuten datan korruptoituminen tai datan menettäminen. Konseptia sovelletaan tietokantoihin, tietokoneen muistiin ja tiedostotallennusjärjestelmiin.
Vikasietoinen järjestelmä voi vaihtaa redundanttiseen laitekomponenttiin (suorittimeen, emolevyyn, virtalähteeseen, IO-järjestelmään tai tallennusjärjestelmään) laitevian ilmetessä ilman häiriötä palveluun.

## Katso myös
* Luotettavuustekniikka

## Lähteet
Fabryka Samochodów Małolitrażowych

**Fabryka Samochodów Małolitrażowych** (FSM) oli puolalainen henkilöautojen valmistaja. FSM:n tehdas sijaitsi Bielsko-Białassa, Puolan eteläisessä osassa. FSM oli merkkinä olemassa vuodesta 1972 vuoteen 1991, jolloin Fiat otti tehtaan hallintaansa, siitä eteenpäin tehdas on ollut *Fiat Puola*. 

Tehdas on valmistanut Fiatin mallia 126p. Lisäksi tehdas valmisti 1980-luvun alkuun asti Syrenaa, joka oli alun perin toisen puolalaisen tehtaan, FSO:n tuote. Tehtaan siirryttyä Fiatille, se alkoi valmistaa Fiat Cinquecentoa, tämän seuraajaa Fiat Seicentoa ja Fiat Pandaa. Vuonna 2000 lopetettiin tehtaan selkeästi merkittävimmän tuotteen, Fiat 126p:n valmistus. 

Kaikki Cinquecentot, Seicentot ja uudet Pandat on valmistettu Puolassa kaikille markkinoille. Suomeen ei ole tuotu Cinquecentoa eikä Seicentoa. Muiden mallien (Syrena ja 126p) vienti rajoittui entisiin SEV-maihin.

## Katso myös

*Puolan autoteollisuus
Dacia (automerkki)

**Dacia** on romanialainen vuonna 1966 perustettu autonvalmistaja, joka on aina toiminut yhteistyössä ranskalaisen Renault’n kanssa. Dacia valmisti 1970-luvulta asti Renault'n isompiin malleihin perustuvia autoja. Vuodesta 1999 lähtien Renault on omistanut koko tehtaan. Dacian palveluksessa on yli 12&nbsp;500 työntekijää.

## Historia
Dacian autotehdas valmistui Colibașiin (nyk. Mioveni) lähelle Piteștiä vuonna 1968. Ensimmäisenä se ryhtyi valmistamaan lisenssillä Renault 8:an perustuvaa Dacia 1100:aa. Jo vuosien 1968–1972 välisenä aikana tuotettiin 44&nbsp;000 autoa. Tuotantoon tuli sittemmin Renault 12:een perustuvat Dacia 1300 -mallit, joita vuosina 1969–2003 valmistettiin kaikkiaan yli kaksi miljoonaa kappaletta. Vientiautot valmistettiin eri tuotantolinjalla, ja siksi monet romanialaiset ostivat autonsa Unkarista.

## Nykytuotanto
Vuodesta 2004 lähtien Dacia on valmistanut uutta Logan-mallia, joka suunniteltiin alun perin edulliseksi ja yksinkertaiseksi 5&nbsp;000 euron autoksi. Suuri osa auton komponenteista on samoja kuin ne, joita käytetään Renault’n omassa valmistuksessa olevissa malleissa. Sekin on keino säästää hintaa. Logania on alettu valmistaa ja myydä myös kehittyvillä automarkkinoilla, esimerkiksi Etelä-Amerikassa ja Venäjällä. Muun muassa edellä mainituilla markkina-alueilla autot myydään kuitenkin Renault-merkkisenä.

Suomen markkinoille Dacia saapui vuoden 2010 alussa. Markkinaviestin pääsanoma on verrattain alhainen hinta. Suomeen vuoden 2021 loppuun mennessä rekisteröidyistä noin 8&nbsp;600 Daciasta on kaksi kolmannesta ollut Duster-malleja.

Vuoden 2023 tammikuussa Dacia Sandero nousi Euroopan myydyimmäksi automerkiksi. Vuonna 2022 se oli toiseksi myydyin.

## Tuotteita
### Nykyinen mallisto
* Dacia Logan (2004–)
* Dacia Sandero (2007–)
* Dacia Duster (2010–)
* Dacia Jogger (2021–)

### Myynnistä poistuneita malleja
* Dacia 1100 (uudelleennimetty Renault 8, 1968–1972)
* Dacia 1300 (uudelleennimetty Renault 12, 1969–2004)
* Dacia Logan Van (2007–2012)
* Dacia Logan Pick-Up (2008–2012)
* Dacia Nova (1995–2000)
* Dacia SupeRNova (2000–2003)
* Dacia Solenza (2003–2005)
* Dacia Dokker (2012–2021)
* Dacia Lodgy (2012–2022)


Tiedosto:Dacia Logan front 20070611.jpg|Dacia Logan
Tiedosto:Dacia Logan MCV.jpg|Dacia Logan MCV
Tiedosto:Dacia Logan Van front - PSM 2009.jpg|Dacia Logan Van
Tiedosto:Dacia Logan Pickup rot.JPG|Dacia Logan Pickup
Tiedosto:Dacia Sandero front 20090722.jpg|Dacia Sandero
Tiedosto:Dacia Duster basic.jpg|Dacia Duster Basic


## Lähteet

## Aiheesta muualla

*Dacia Suomi
KamAZ Oka

**KamAZ Oka** on pieni venäläinen erittäin edullinen henkilöauto, joka on KamAZin ja SeAZin valmistama. KamAZ valmisti Okaa vuoteen 1997 asti. SeAZ on valmistanut Okaa vuodesta 1996 lähtien. SeAZ on alun perin invalidiautojen valmistaja, joten Okasta on olemassa myös invalidimalleja. Okaa valmistetaan myös Azerbaidžanissa Gyandzhan tehtaalla.

## Oka (VAZ 1111)

Ensimmäisen sukupolven Oka on Neuvostoliitossa 1980-luvulla suunniteltu pieni henkilöauto, jossa on tilaa neljälle. Autoa liikuttaa kaksisylinterinen moottori, joka on puolikas Lada Samaran moottorista. Ensimmäisen sukupolven Oka menetti halvasta hinnastaan huolimatta suosionsa elinkaarensa loppuvaiheilla vanhanaikaisesta suunnittelusta johtuen. Autosta on olemassa myös Toima-niminen pakettiautoversio.

Oka kuluttaa polttoainetta vain 3,2 litraa sadalla kilometrillä, sen huippunopeus on 125&nbsp;km/h ja sen 749&nbsp;cc kaasutinmoottorissa on tehoa 33&nbsp;hp.

Mallinumeroiden selitteet:
*VAZ 11113 = perusmalli
*VAZ 11113-21 = erikoisvarusteltu malli henkilöille, joilla ei ole jalkoja
*VAZ 11113-22 = erikoisvarusteltu malli henkilöille, joilla ei ole vasenta jalkaa
*VAZ 11113-23 = erikoisvarusteltu malli henkilöille, joilla ei ole oikeaa jalkaa
*VAZ 11113-25 = erikoisvarusteltu malli henkilöille, joilla ei ole oikeaa kättä
*VAZ 11117 = sähkökäyttöinen malli 

## Oka (VAZ 1121)

Toisen sukupolven Oka on huomattavasti edeltäjäänsä modernimmin muotoiltu. Perusmoottori on edelleen sama Samaran moottorin puolikas, mutta lisäksi vaihtoehtona on myös Daewoon valmistama 0,8 litran ruiskukone. 

Moottorivaihtoehdot:
*0.75 - 33 hp
*0.8i (Daewoo) - 6 venttiilinen, 50 hp

## Aiheesta muualla

* Okan valmistuksesta Naberezhnye Chelnyssä 
*  Oka lovers club